Document ID: /fineweb-2-swissfilter-quality_10-filterrobots/filtered/01798.jsonl.gz/1790

Um was giites?
D Armee bsitzt hüt 54 Flugzüg vom Typ F5 Tiger weler düre chuuf vom nüe Gripen-Kampfjet ersetzt süü wärde. Di andere 32 F/A-18 Flugzüg müesse no nid ustuuscht cho.
De Bundesrat u z Parlamänt hi de Vorlag zuegstümmt und defür a Fonds gschaffe. A Gruppa vo Gägnere het jedoch z Referändum ergriffe. Somit cha iz z Vouk druber entscheide.
Bimena Ja zur Vorlag würd d Schwiz 22 nüi Gripen-Kampjets für 3.1 Milliarde Franke usem Fonds zum Chuuf vom Kampfflugzpg Gripen erwärbe. Würd d Vorlag abglehnt würd de Gripen nid kuuft. Anschliessend würdi z Parlamänt u de Bundesrat entscheide was mitem verwändete Gäud passiert.
Argumänt defür:
- D Überwachig vom Luftruum isch a Chärnufgab vom Militär. Das cha nume düre Chuuf vo modärnere Kampfjets erfüut wärde.
- De Gripen erfüut ali Aforderige vom Schwizer Militär und isch trotzdäm relativ priswärt.
- De Härstöller vo de Gripen verpflichtet sich für Gägegschäft im Wärt vo 2.5 Milliarde Franke mit Schwizer Unternäme abzschliesse
Argumänt degäge:
- Di vorhandene F/A-18 Jets gnüege zur Absicherig vom Luftruum
- We ali Choschte zämegrächnet wärde (z.B. Chuuf, Unterhaut, Betrieb) würd de Chuuf vo de Gripen vüu türer u choschtet am Schluss über 10 Milliarde Franke. Das Gäud chamu i andere Beriche besser investiere.
- De Gripen existiert zur Zit ersch us Prototyp. As git auso ki Garantie, dass dä 2018 isatzfähig si würd.
Spezielli Uswürkige für üs Junge?
Kiner
Easyvote Video
Links
- Befürworterwebsita: http://www.gripen-ja.ch/
- Gägnerwebsita: http://www.stop-gripen.ch/
- Witeri, neutrali Infos: www.vimentis.ch, www.easyvote.ch, www.eidgenoessische-abstimmungen.ch, www.parlament.ch
Faus epis nid setti neutral sii oder schüsch epis nid guet isch, de mäudet öich bitte bi üs